Anatoli Tafitšuk

Anatoli Tafitšuk (sündinud 25. veebruaril 1985 OisusTiiu Laks, "Anatoli Tafitšuk: jou jou, mis toimub, teeme teatrit!" Eesti Päevaleht 04.10.2008.) on ukraina päritolu Eesti näitleja ning telesaatejuht ja -produtsent. 

Haridus
Ta on lõpetanud 2003. aastal Türi Majandusgümnaasiumi, õppinud aastatel 2003–2004 Tallinna Teeninduskoolis hotelliteenindust ja lõpetanud 2009. aastal Tartu Ülikooli Viljandi kultuuriakadeemia näitlejana (7. lend).TÜ VKA etenduskunstide vilistlased Tartu Ülikooli Viljandi Kultuuriakadeemia koduleht. 

Töö ja looming
Näitleja ja lavastajana
Alates 2012. aastast on ta teatri Cabaret Rhizome koosseisuline näitleja, kuid on mänginud ka teiste teatrite (Vanemuine, Monoteater, Von Krahli Teater, Rahvusooper Estonia jm) lavastustes ning teinud paar lavastustööd.Anatoli Tafitšuk Eesti Teatri Agentuuri koduleht. Vaadatud 08.02.2015.

2011.–2012. aastal mängis ta monokomöödias "Minu hind?" (lavastaja Andrus Vaarik, Monoteater), kus tal tuli täita kümneid rolle.Tafitšuki monotükile tulevad lisaetendused Postimees/Elu24, 15.07.2011.Lavastus "Minu hind?" Eesti Teatri Agentuuri koduleht. Vaadatud 08.02.2015.Raadio 2 saade "Siin me oleme. Anatoli Tafitšuk" ERR Arhiiv, 19.09.2011. 

Ta on Eesti Teatriliidu ja Näitlejate Liidu liige (2012).

Telesaatejuhi ja -produtsendina
Anatoli Tafitšuk oli aastatel 2008–2010 üks Eesti Televisiooni populaarse huumorisaate "Erisaade" reportereid-saatejuhte. Kaassaatejuhina tegi ta ka ETV merendusteemalisi saatesarju "Sadam otsib meremeest" (2009–2010) ja "Mehed ja mõrrad" (2014) ning mängis huumorisarjas "Georg Udukübara aaria" (2016). 

Hooajal 2008/2009 tunnistati ta Eesti Rahvusringhäälingu parimaks reporteriks.Anatoli Tafitšuk ERR Fotoarhiiv. 29.05.2009. 

2020. aastatel on ta keskendunud rohkem produtsenditööle ning olnud ETV-s näidatud dokumentaalsarjade "Mina, õpetaja", "Salme viikingid" ja "TeadusEST" produtsent.Anatoli Tafitšuk: telesaadete tegemine käivitab mind praegu kõige rohkem ERR Eeter, 15.10.2020.Kerli Kivistu. Ekraanilt kadunud Anatoli Tafitšuk: olen endale kätte võidelnud aja, et näha oma lapsi suureks sirgumas Kroonika/Delfi, 21.11.2024. 

Produtsendina on ta teinud ka komöödiasarju, näiteks "Elu võimalikkusest maal" (ETV/ERR, 2023)Anatoli Tafitšuki looming Eesti Filmi Andmebaasis. Vaadatud 02.04.2025. ja "Bussijaam" (Go3, 2024).Anu Saagim. "Hommikusöök staariga" | Anatoli Tafitšuk: mul sai klouni mängimisest villand Õhtuleht.ee, 10.12.2024.

Isiklikku
Anatoli Tafitšuki vanemad on ukrainlased. Ta on Eestis sündinud ja alates 2003. aastast Eesti kodanik.Elektrooniline Riigi Teataja

Ta oli aastatel 2012–2025 abielus näitleja Liis Lindmaaga, neil on kaks tütart.Kerli Kivistu. Ekraanilt kadunud Anatoli Tafitšuk: olen endale kätte võidelnud aja, et näha oma lapsi suureks sirgumas Kroonika/Delfi, 21.11.2024.Näitlejapaar Anatoli Tafitšuk ja Liis Lindmaa lahutasid pikaaegse abielu Postimees 28.03.2025

Ta on õppinud restaureerimist ning teeb meelsasti puutööd ja ehitab. Vilunud toiduvalmistajana peab ta tähtsaks kvaliteetseid toiduaineid.Anu Saagim. "Hommikusöök staariga" | Anatoli Tafitšuk: mul sai klouni mängimisest villand Õhtuleht.ee, 10.12.2024.

Viited

Välislingid

Kategooria:Eesti teatrinäitlejad
Kategooria:Eesti saatejuhid
Kategooria:Tartu Ülikooli Viljandi kultuuriakadeemia vilistlased
Kategooria:Sündinud 1985